как става вписването на промени в оод, еоод ?
вписването на промени по фирми (след регистрация на фирма) се заявява от управителя/управителите на дружеството или от адвокат с изрично писмено пълномощно. заявлението а4 за регистриране на промени в оод, еоод, ад е по образец, и може да бъде подадено както на хартиен носител, така и в електронна форма, при спазване на условията и реда на закона за електронния документи и електронния подпис. заявлението и приложенията към него се подават на български език, като могат да се представят и на всеки от официалните езици на европейския съюз, но заедно със заверен превод на български език. заявленията за вписване на промени в обстоятелствата се разглеждат от длъжностно лице по регистрацията към агенцията по реда на постъпването им. длъжностното лице по регистрацията се произнася по заявлението най-късно до приключване на първия работен ден след приемането му (в 3-годишния срок на пререгистрация срокът за произнасяне е 14-дневен). отказът да се регистрират заявените промени може да се обжалва пред съответния окръжен съд по седалището на дружеството в 7-дневен срок от връчването му.